ÎNŢelegere de cooperare
 ÎNTRE MUNICIPIUL TIMIŞOARA, România 
ŞI ORAŞUL cernăuţi, ucraina
Municipiul Timişoara, din România şi oraşul Cernăuţi, din Ucraina, denumite în continuare Părţi, dorind să promoveze prietenia şi relaţiile de cooperare între cetăţenii celor două oraşe, respectând cultura şi tradiţiile celor două popoare, convin să încheie prezenta Înţelegere de Cooperare.

Art. 1
Părţile îşi exprimă voinţa de a stabili şi întreţine relaţii de cooperare cu scopul de a promova buna înţelegere între cetăţenii celor două oraşe, de a facilita legături între cetăţeni şi instituţii din cele două oraşe şi de a încuraja implicarea comună în diverse domenii ale vieţii sociale, economice şi culturale.
Art. 2
În scopul dezvoltării relaţiilor dintre oraşe, Părţile convin să coopereze prin schimburi de experienţă şi bună practică în toate domeniile de interes pentru administraţiile publice locale.
Art.3 
Părţile stabilesc să menţină o legătură permanentă între conducători şi compartimentele implicate din primăriile celor două oraşe în scopul facilitării schimburilor de experienţă şi cooperării.

Art. 4
Părţile convin de asemenea să faciliteze schimburile între entităţi similare din cele două oraşe în toate domeniile considerate oportune şi benefice pentru interesul comun al Părţilor.
Art. 5
Părţile se vor sprijini reciproc în promovarea de activităţi şi proiecte comune în domeniile prevăzute de prezenta înţelegere.
Art. 6
(1)  Prezenta Înţelegere se încheie pentru o perioadă nedeterminată şi intră în vigoare la data semnării. 


(2) Prezenta Înţelegere poate fi modificată de comun acord, modificările urmând să intre în vigoare la data semnării.

(3) Oricare dintre Părţi poate denunţa prezenta înţelegere, pentru motive temeinice, printr-o notificare scrisă adresată celeilalte Părţi. Denunţarea produce efecte de la data primirii notificării.
Semnat la ....................., la data de  ...................., în două exemplare originale, fiecare în limba română şi limba ucrainiană, toate textele fiind egal autentice. 

 Regiunea Cernăuţi

